Η διαδικασία έχει αρκετά βήματα που ακολουθεί ο επαγγελματίας εγκαταστάτης:
Πριν το σοβάτισμα της οικοδομής, χαράζεται η πορεία των γραμμών που θα περάσει (π.χ. Γραμμές για οικιακές συσκευές)
Ανοίγονται αυλάκια - οπές για τα κουτιά διακλάδωσης και τις γραμμές.
Οι σωλήνες δένονται με σύρμα στα τούβλα, για να τοποθετηθούν τα κουτιά διακλαδώσεων.
Μετά το σοβάτισμα, ο εγκαταστάτης στηρίζει τα κουτιά διακλαδώσεων, τους διακόπτες και τον πίνακα διανομής. Έπειτα, περνάει τους αγωγούς μέσα στις σωληνώσεις για τα φωτιστικά του κτιρίου.
Κατόπιν, τοποθετούνται τα καλώδια μέσα στον πίνακα διανομής στις αυτόματες ασφάλειες, ο γενικός διακόπτης και άλλα εξαρτήματα και τότε η ηλεκτρική εγκατάσταση είναι έτοιμη να τροφοδοτηθεί με ηλεκτρικό ρεύμα από τη ΔΕΗ.
Στο τέλος, λαμβάνεται η άδεια ηλεκτροδότησης από τη ΔΕΗ και τοποθετούνται φωτιστικά οροφής και ηλεκτρικές συσκευές.